Rietumprūsija
Rietumprūsija (vācu: Westpreußen) bija Prūsijas province abos Vislas lejteces krastos, kas pastāvēja no 1773. līdz 1829. gadam un no 1878. līdz 1922. gadam. Provinces galvaspilsēta bija Danciga. Kopš 1871. gada tā bija daļa no Vācijas Impērijas. 1895. gadā Rietumprūsijā dzīvoja 1 494 000 iedzīvotāju, tostarp 702 000 luterāņu, 758 000 katoļu un aptuveni 20 000 ebreju. Lielākā daļa iedzīvotāju bija vācieši, bija arī 439,6 tūkstoši poļu un 53,6 tūkstoši kašūbu.